Az előző részek tartalmából…
Toranaga nagyúr lemond a Tanácsban betöltött posztjáról.
A taikó öt régens szavazatát írta elő minden döntéshez.
Ocsiba úrnő kérte, hogy hadd térhessen vissza Oszakába.
Természetesen teljesítettem a kérését. Ellenséges tett másképp dönteni.
Nem vagy már csecsszopó!
Felteszem, az a férfi a férje.
A neve Toda Hirokacu. De a barátai Buntarónak hívják.
Várjunk!
Az isten szerelmére, még túlélheti!
Toda Hirokacu!
- Francba! - Bocsánat!
Örülök, hogy meggondolta magát a fürdéssel kapcsolatban.
Úgy látom, jó kedve van.
- Jó társaságban töltöttem az estét. - Tehát elégedett volt a kurtizánnal?
Tűrhetetlen a jelenléted.
Vadállatok vagytok.
A pokolba!
Miért történik ez velünk?
Barbár ágyúk, halomban állnak a tetemek… Mi nem kértük ezt.
Hadsereg közeleg.
Több ezer katona!
Az apám visszatért.
Mariko…
Életben van!
Nézd, ki az!
A férjed!
JAMES CLAVELL REGÉNYE NYOMÁN
A SÓGUN
ÖTÖDIK FEJEZET: MEGSZELIDÍTVE
Ocsiba úrnő bármelyik nap
visszatérhet hozzánk Toranaga edói kastélyából.
Gondoskodjunk róla, hogy biztonságosabb városba térjen vissza,
mint amit elhagyott!
Toranagát felelősségre kell vonni.
Egyetértek.
Nemcsak a tanácsból űzött csúfot azzal, hogy megszökött Oszakából,
a trónörököst is megsértette.
Óno uram,
mit gondolsz?
Büntetést érdemel.
Milyen megnyugtató, hogy mind egyetértünk.
A baj csak az,
hogy Toranaga lemondása ellehetetlenítette a felelősségre vonását,
mert nem teljes létszámú a tanács.
Szavazzunk az utódjáról!
Isidó úr barátja, Ikeda úr kitűnő régens lenne.
Az a bolond?
Bűzlene a helye a vidék szagától.
Esetleg Hiroda úr?
Bűzlene a helye a kereszténység szagától.
Kijama nagyúr üdvözletét küldi.
Én Maeda urat javaslom.
Csodálatos választás.
Nem fogok egy tanácsban ülni azzal a romlott szifiliszessel.
Előbb vágom fel a hasam.
Szugijama uram!
Talán nem tudtál róla,
de Maeda úr Óno uram unokatestvére.
Már értem, miért hívják Acélasszonynak.
Ez az első vadászatod?
A férjemnek nem volt oka elhívni engem.
A férjed csodálatos.
Húsz napba telt, hogy visszatérjen hozzánk.
Félelmetesnek találom, hogy sikerült életben maradnia.
Egy csapat rónin segített neki kiverekednie magát.
Mire Edóba értek, már csak két rónin maradt.
Szörnyű megpróbáltatáson mentek át.
Naplót vezettem mindarról, amit az andzsin tett és mondott azóta, hogy elment, uram.
Szeretném, ha az otthonában maradnál, és folytatnád tolmácsi feladataidat.
És a férjem?
Utasítottam Buntarót, hogy költözzön be ő is az andzsin házába.
Így szolgálhatod mindkettejüket.
Édesapám!
Mondd csak,
a fiam ötlete volt meggyilkolni Nebara Dzsózent?
Nem tudom, uram.
A megölése mérhetetlen ostobaság volt.
Isidó bizonyára fel fogja használni háborús ürügyként.
Édesapám!
Mariko, kérlek, add át ezt a fácánt az andzsinnak!
Hálám jeléül.
Tudom, hogy haragszik rám.
Megfordult a fejedben,
hogy Dzsózen megölésével
pont azt tetted, amit Jabusige akar?
Nem is.
Talán a buzgó unokaöccse vett rá téged,
hogy ilyen ostobán cselekedj.
Édesapám…
Uramnak szólíts! Ne viselkedj úgy, mint egy gyerek!
Rohadt állatok…
A lovak megbízhatatlanabbak, mint az emberek.
Könnyen belesétáltál a csapdájukba.
Magukhoz szelídítettek téged.
Olyan vagy, mint egy sólyom, a kecsesség nélkül.
Az ember olyan, mint a sólyom.
Van, aki elrepül a karról,
és mindent megöl, ami mozog.
Másokat elcsábít a csalétek.
De minden embert be lehet törni.
Tanuld meg irányítani őket, hogy a prédára repüljenek…
és helyetted fognak vadászni.
Amíg ezt nem érted meg,
elveszem az irányításod alól a tüzérséget.
Hírnök érkezett.
Nagyuram, Dzsózen úrról van szó.
Szavamra, nincs ennél értékesebb ajándék.
Látod ezt?
Én is teljesítem a részem, és a vénember is. Végre haladunk.
Egy szavamat sem érted, de amikor ennyi idős voltam,
az első munkám vadak tisztítása volt.
Az apám a chathami birtokról lopott.
Ezt figyeld!
Figyelj, kérlek!
Felakasztjuk pár napra érni,
vagy egy hétre, az időjárástól függ.
Így, ni!
Elnézést kérek, de…
a madár meg fog rohadni, nem igaz?
Tudja, mit jelent, hogy „rohadni”?
Igen.
Szörnyű bűz lesz.
- De ez ajándék Toranaga - szamától.
Ez lehet a legjobb fácán, amit a falu valaha látott.
A következő lépés nagyon fontos.
Senki sem érhet a madárhoz.
Értették?
Tilos, rendben?
Ha hozzáér… meghal!
Rendelünk neki saját késeket Misimából.
Semmi sem érintheti az ételünket, amit ő használ.
Van egy jó szakácsa a szomszéd faluban.
Szólni fogok, ha másik szakácsra van szükségem.
Fudzsi úrnő…
Az andzsin azt ehet, amit csak akar a saját házában.
Elnézést kérek!
Toda nagyúr van itt.
Bácsikám!
Örömmel látom, hogy épségben visszatért.
Hol van Mariko?
Toranaga nagyúr táborába rendelték.
Küldessek érte?
Utasítottak, hogy itt szálljak meg.
Épp elég baj, hogy a feleségemnek egy fedél alatt kell laknia az andzsinnal.
Erre nekem is ezt kell tennem.
Épp, hogy megmenekült a halálból.
Gondoskodunk róla, hogy jó ellátást kapjon.
Milyen egy barbár hitvesének lenni?
Elnézését kérem,
de én egy hatamoto hitvese vagyok, így nem tudom.
Együtt hál veled?
Nem.
Hála az égnek,
az andzsin más nők társaságát kedveli.
A barbárok maradjanak a barbár nőknél!
Mondd meg az andzsinnak, hogy vacsorára visszajövök!
Egészen jól ment a gyakorlatozás.
A barbár tüzérségi taktikái
meglepő előnyökkel szolgálnak.
Kíváncsian várom a bemutatót.
De tisztes távolságból fogom nyomon követni,
azok után, ami Nebara Dzsózennel történt.
„Térj vissza Oszakába,
és fogadj hűséget Isidónak!”
Hallottam, hogy ezt a parancsot kaptad.
Mint mindig, most is átlát mindenen.
Mit fogsz tenni?
Természetesen önnel maradok.
Szökevénynek nyilvánítanak.
Igaz.
De az óta az oszakai hajnal óta
összeköt bennünket a sors.
Igazán?
Vagy lehet, hogy te vetted rá a fiamat,
hogy támadja meg Dzsózent?
Nem, sosem tennék ilyesmit.
Így halogathattad a válaszadást Isidónak,
és továbbra is tettetheted mindkettőnknek, hogy hű vagy hozzánk.
Nagyúr, Nagakado úrfi úgy döntött,
hogy Dzsózen nem számolhat be az ágyúkról.
Nagakado nem elég okos ahhoz, hogy ilyesmi eszébe jusson.
Igaza van. Félek, az unokaöcsém volt, Ómi.
Együtt ivott Nagakado úrfival az előző este.
Lehet, hogy bogarat ültetett a fülébe.
Az a nyavalyás! Megfenyítem a nevében, nagyuram.
Megfenyíted?
Megtalálta a módját, hogy érje el, hogy az ellenségeink megtámadjanak.
Miért fenyítenék meg egy ilyen ígéretes fiatalembert?
Ha én támadnám meg őket az oszakai erődben,
a napnál is világosabb, hogy veszítenék.
De hála az unokaöcsédnek,
biztosan ők fognak előbb támadni,
amihez ki kell vonulniuk ide.
Itt elsáncolhatjuk magunkat.
Megnyirbálhatjuk a seregüket.
Ahogy mondja. Én is pont erre gondoltam.
Értesítsd az unokaöcsédet,
hogy ő lesz az andzsin tüzérségének parancsnoka.
Méltó jutalom ez Óminak.
Ez a férfi hűséges, keményen dolgozik…
Tökéletes álca a kémnek, akit még nem találtál meg.
Szórakozik velem.
Játszadozik velem, mint egy madár a prédájával.
Ráadásul a saját tartományomban!
Toranaga téged tett meg a tüzérség parancsnokának.
Képezd ki őket jól!
Bácsikám, ha óhajtod, lemondok a címről a javadra.
Mit mondtál az imént?
Azt hiszed, a te tulajdonod a regiment?
Hogy adhatsz át nekem valamit, ami már az enyém?
Találd meg Toranaga kémjét!
Menj Oszakába!
Helyre kell hoznunk a dolgokat Isidóval,
mielőtt nyakig ülnénk a szarban.
Koreában rosszabb volt a helyzet.
Szójaszószban főtt selyemhernyót kellett ennünk.
Nem halunk meg pár légytől.
Mi ketten el vagyunk átkozva, Mariko úrnő.
Először az andzsin megfertőzte a konyhát, mint egy bosszúszomjas tatarigami.
Most pedig visszatért a férje a halálból.
Eggyel több ok, hogy együnk.
A férjem hamarosan itt lesz.
Ha úgy gondolná, hogy az andzsin veszélyben van,
elmondaná, igaz?
Miért lenne veszélyben?
Úgy tudom, hogy a férje velünk fog lakni.
Maga szerint fel kellene készülnöm valamire?
A vacsorára?
Vacsorára.
És nyájas házigazda lesz.
Egy jó szikla nélkül
a kertben csak nőnek dolgok.
Egyetértek, Uedzsiró.
Köszöntöm az otthonomban, Buntaró nagyúr.
Toda nagyúr.
A férjem azt óhajtja, hogy hívja Toda-szamának.
Buntarónak csak a hozzá közel állók hívhatják.
Mondja meg Toda-szamának, hogy örülök, hogy megmenekült Oszakából,
és megtisztelő, hogy megtekintette a tüzérség mai gyakorlatát!
Azt mondja, csak egy nagy harcos élheti túl azt, amit ön túlélt.
Továbbá megtisztelő, hogy megtekintette a regimentet, amit kiképzett.
A nyilam gyorsabban és messzebbre repül, mint bármelyik ágyúgolyó.
Úgy hiszi, hogy egy igazi szamuráj kezében
az íj és a kard felülmúlja az ágyút.
Akkor talán tartsunk egy baráti párviadalt!
Meghalt valami ebben a házban?
Elnézést, a vacsora tálalva.
Most pedig, ezen a csodás estén, büszkeséggel mutatom be
mélyen tisztelt vendégeimnek az otthonom ízeit.
Ezt angol nyúlpörköltnek hívjuk.
Néhány hozzávalót helyettesítenem kellet, például a sherryt szakéval,
meg még pár dolgot, de ez a szép a pörköltben.
A végén mind mártásízű.
Mariko?
- Mi válogatósak vagyunk, Andzsin - szama.
Sajnálatunkra.
Amúgy sem az igazi sherry nélkül.
Parancsoljanak!
Kérem, egyenek!
Nézd, hogy eszik!
Mint egy kismajom.
Mit mondott?
Megjegyzést tett arra, ahogy a tésztát eszi.
A hang, amit evés közben kiad, tükrözi, hogy mennyire elégedett.
Okos majom.
Gyorsan tanul, nem igaz?
Ott, ahonnan én jövök, csak a nők isznak olyan kicsi pohárból.
Az andzsin azt mondja, hogy az országában
nagyobb poharakból szoktak inni.
A szakéspohár szerény mérete segít élvezni az italt, és…
Mi így iszunk.
Ha az andzsin kér még szakét, mondja neki, hogy elfogyott!
És öntse a pörköltjét a tengerbe!
Ha már iszunk, szeretnék pohárköszöntőt mondani.
Ha kijátszol valakit, a halált játszd ki!
Ha lopsz, egy nő szívét lopd el!
Ha hazudsz, a keble örökké tartó melegébe hazudj!
Ha iszol, velem igyál!
Mintha barbár földön lennék.
Nemsokára lábbal fogunk enni.
Mit mondott?
Talán már későre jár.
Azt hiszem, Fudzsi-szama elfáradt. Fudzsi-szama,
bizonyára fáradt.
Ostobaság!
Mariko-szama, kérdezze meg a férjét, hogy elmesélné-e,
hogy menekült meg Oszakából!
Sosincs késő egy jó történethez.
Rajta, kérdezze meg!
Bocsásson meg,
de az andzsin
hallott történeteket a hősies megmeneküléséről.
Szeretné, ha mesélne róla.
A hősiesség a holtaknak való,
a mesék pedig a gyerekeknek.
Az andzsin tiszteletlen dolgokat mondott. Bocsánatot kérek.
Az ő országában talán elfogadott a dicsekvés.
Akkor kérdezd a csatáiról!
Nem ő a nagy szamuráj, aki kiképzi Toranaga nagyúr seregét?
Hallani szeretne egy háborúról, amiben részt vett.
Nem is tudom.
A háborús történeteim tele vannak foltokkal.
Kérem, figyeljen!
A férjem fáradt és sokat ivott.
Meséljen neki valamit!
De válogassa meg a szavait!
Nem.
Háború.
Történet.
Maga.
Hé! Kodai!
Hozz íjat!
Válasszon félfát!
Azt kéri, hogy válassza ki
a háza kapujának egyik félfáját.
Miért? Rá fog lőni?
Bal vagy jobb félfa?
- Keresztbe áll a szeme! - Kérem!
Válasszon!
Jobb.
A jobb félfa.
- Mariko - szama, álljon arrébb!
- Mariko - szama, félre!
- Mariko - szama!
Bácsikám…
Mariko-szama, menjen onnan, a kurva életbe!
Az ég…
Kérem, mondja meg neki, hogy bár megértem, hogy ebben az országban
az asszony a férje tulajdona, mint az enyémben,
de akkor is úgy gondolom…
hogy az ő felesége jobbat érdemel.
Azt mondja, hogy a feleség tulajdon, és a férj azt tehet vele, amit akar.
De az andzsin szerint…
talán udvariasabban kellene bánnia a feleségével.
Nevetséges!
Hogy pont veled?
Veled legyek udvarias?
Mondd meg neki, hogy hívnak!
Mondd meg!
Beszélnem kell önnek a családomról.
Mesélj neki az undorító, mocskos vérvonaladról!
A néhai Akecsi Dzsinszai nagyúr lánya vagyok.
- Mariko - szama, erre semmi szükség.
Egy áruló bérgyilkos lánya.
Csak találjon ki valamit! Úgysem érti.
Az apám ura Kuroda-szama volt. Ő uralta Japánt a taikó előtt.
- Kuroda - szama romlott volt, és vérszomjas,
ezért az apám megölte őt a birodalom iránti szeretetből.
A tettéért levadászták őt és a családomat.
A fivéreimet, a nővéreimet…
és az anyámat.
Mind az apám elé térdeltek, akinek végeznie kellett velük, egyesével…
mielőtt ő maga szeppukut követett volna el.
Én akkor házasodtam meg, és nem engedték, hogy harcoljak.
Minden évben, a családom halálának évfordulóján,
megkérem a férjem, hogy hadd tegyek valamit ez ellen az igazságtalanság ellen.
De nem tehetek semmit.
Mert a férjem azt parancsolja, hogy éljek.
Kérem, emlékezzen a nyolcszoros kerítésre!
Elnézést!
Ki engedte meg, hogy elmenj?
Ez a te hibád.
Érted?
Mondj valamit!
El az útból! A fenébe!
A nagybátyám már elment.
El az utamból!
Gyerünk!
Menjen innen!
Az andzsinnak ezt nem kellett volna látnia.
Jó ég!
Próbáltam megállítani,
de nem hallgatott rám.
Távozzanak mind a ketten, kérem!
Kérem, távozzanak!
Ha felfordulást okoz ebben a házban, azzal szégyent hoz az andzsinra.
Miféle szégyenről beszél?
Ez a ház el van átkozva.
Buntaró!
Nézz rám!
Mit művelsz?
Állj fel!
Megzavartam az otthona békéjét.
Kérem, bocsásson meg!
Szaké.
Szaké?
Ez a kifogásod?
Állj fel, te rohadék! Talpra!
A szaké az oka.
A szaké.
Te szarházi!
Túl nyirkosak a tollaik, Muradzsi.
Egyetértek.
De a nagyúr ötlete volt,
hogy itt rejtsük el a galambokat.
Jabusige egy kémre vadászik a faluban.
Nagyúr, engedje meg, hogy feladjam magam!
Szó sem lehet róla.
A valódi neved Tonomoto Akinao.
Nagy becsben tartott, hűséges szamurájom vagy.
Továbbra is a kémem leszel.
Akkor mit tehetnénk?
Keresünk egy másik kémet.
Ez nem mehet így tovább.
A halál bűze, a falakból kiálló nyilak…
A falusiak azt suttogják, hogy tatarigami van a házban.
- Jó reggelt! Hol van Mariko - szama?
Andzsin uram, szívességet kérnék.
Megszabadulhatnánk ettől a szörnyű bűztől?
Egy szót sem értek abból, amit mond. Hol van?
Jól van?
Az egész az én hibám.
Mariko-szama, a férje brutalitása nem a maga hibája.
Nem szabad együtt látniuk minket.
A fenébe ezzel!
Ezt ne rejtse el a kerítése mögé, bárminek is hívja.
Én átlátok magán.
Undorodik tőle.
Ha meg akar szabadulni, attól a gyáva féregtől, tegye meg!
Még mindig olyan keveset ért.
A kardjai.
Fudzsi-szama úgy hiszi, az apja az érdemeiért kapta őket.
Az igazság, hogy gyáván halt meg, az életéért könyörögve.
A nagyapja vette őket egy részeg szamurájtól
három zsák rizsért, hogy ne szégyenüljön meg.
Nem tud semmit, és nem is mondunk semmit.
Mert a hallgatásunkat érdemli.
A férjem nem kap tőlem semmit.
Még gyűlöletet sem.
Mert ő ezt érdemli.
- Ez egy jó történet, Mariko - szama.
Megértem, hogy érez, de túlzásba viszi a dolgot.
Őszintén, mire megy azzal, hogy illemtudó, és hogy elnyomja önmagát?
Nem várom el, hogy megértse.
Az életét adná, hogy megbosszulhassa az apját.
De szenvedne, csak hogy bosszantsa a férjét.
Mi az igazság?
Mi lesz magával?
Az én életem az enyém, a magáé pedig a magáé.
Ha ezt nem látja be, sosem szabadul ebből a börtönből.
- Nem, Andzsin - szama.
Maga az, aki fogoly.
Ha csak a szabadságért él, sosem lesz szabad önmagától.
Ellátom tolmácsi kötelezettségeimet.
De a mai naptól kezdve
csak mások szavait fogjuk megosztani egymással.
Mi ütött mindenkibe?
Mi a baj?
A fácán?
Madár.
Ki…
vitte?
Uedzsiró volt.
A kertész?
Kitüntetést érdemelne, amiért fel tudott mászni oda.
Semmi baj.
Amúgy is elég ideig lógott már ott.
Uedzsiró, jó.
Hívja ide!
Uedzsiró halott.
Halott?
Miért?
Mert az úr
azt mondta, hogy tilos.
„Hozzáér, meghal.”
Mit műveltek?
Megöltek egy öregembert egy büdös, istenverte fácán miatt?
Mi a franc van magukkal?
Ez az én felelősségem.
Mi az istenért nem kérdeztek meg?
Kérem…
Vegye el az életem!
Menjen innen!
Mindannyian!
Tűnjenek el!
Az én hibám volt, mert tiszteletlen voltam a férjemmel.
Bocsásson meg, kérem!
Buntaró azt tesz a feleségével, amit akar.
De nem hagyhatom, hogy baja essék a tolmácsomnak.
Nagyuram, látogatója érkezett.
Elnézést!
Nagyúr!
A hajón megegyeztünk, hogy kiképezem a seregét európai hadviselésre.
Úgy érzem, teljesítettem a kötelességem.
Kérem, adja vissza a hajómat és az embereimet, hogy elmehessek örökre!
Úgy érzi, hogy teljesítette a megállapodásuk ráeső részét,
és befejezte a kiképzést.
Valamint…
szeretné örökre elhagyni az országunkat.
Árnyék ül mindkettőtök arcán.
Azt kérdezi, mi nyomasztja.
Az egész nyavalyás országuk nyomaszt.
Az élet itt nem érték.
Csak az értelmetlen szertartásaik fontosak.
Uedzsirónak is, aki feleslegesen halt meg.
A kertésze miatt feldúlt.
Ne viselkedjen ilyen gyerekesen!
Úgy tudom, megparancsolta, hogy senki se érjen a madárhoz.
A törvény szerint a háza nem szeghette meg ezt a parancsot.
De azt sem hagyhatták, hogy a szag zavarja a nyugalmat.
- A madár nem ért nekem semmit. - A szavai adtak neki értéket.
Nincs időm ilyen ostobaságra.
Megbeszélést tartottak Muradzsival, aki a falu elöljárója.
De azt mondta, ez a ház problémája.
Valakinek el kellett lopnia, hogy eltemesse.
Uedzsiró azt mondta, betegeskedik, ezért önként jelentkezett.
Egy nagy célért halt meg.
Ez jobb vég volt, mint amit remélhetett.
Én öltem meg.
Istenem, bocsáss meg! Megöltem őt.
Felesleges azon bánkódni, ami visszafordíthatatlan.
Hogy hiheti ezt?
Élünk és meghalunk.
Ezen túl semmit sem befolyásolunk.
Ne mozduljatok!
Jó ég!
Édesapám!
Hol a pokolban van?
Itt van!
Édesapám!
Ássátok ki a fejét!
Itt van!
Megsérült?
Nagyuram!
A kardjai…
Ezek Fudzsi apjának a kardjai.
Nem érnek sokat, de megtisztelne, ha elfogadná.
Köszönöm.
Édesapám!
Nézze!
Ezeket csak a földrengés után fedeztük fel.
Ahogy mondta, bácsikám,
végig volt köztünk egy mocskos kém.
Ki lakik itt?
Egy öreg kertész.
Uedzsirónak hívták.
A barbárnak dolgozott.
Tegnap halt meg.
Szerencsés.
Édesanyám!
Örülök, hogy épségben hazatért, Ocsiba úrnő.
Hálával tartozom, Isidó nagyúr.
Úgy tudom, annak köszönhető, hogy elengedtek Edóból,
hogy ön és a tanács nyomást gyakorolt Toranagára.
A régensek örülnek, hogy sértetlenül tért vissza.
Azt is hallottam, hogy túljártak a tanács eszén.
Hogy Toranaga összeesküvést szőtt, és megbénította.
Helyre fogom állítani a tanácsot.
Mikor?
Bocsássa meg a türelmetlenségemet!
De féltem a fiam jövőjét.
Ha valaki ártani merne a taikó örökösének,
az életem árán is megvédem.
Ez esetben…
ideje véget vetni a politizálásnak.
A tanács ezentúl nekem felel.
A feliratot fordította: Imri László